இப்பொழுது வேதியியல், உயிரியல் போன்ற பாடங்களை எத்தனை மாணவர்கள் படிக்கிறார்கள்? அடிப்படையான அறிவியல், கணிதம், புள்ளியல், புவியியல், வரலாறு போன்ற படிப்புகளைப் படிப்பதற்கு ஆட்களே இல்லை. இன்னும் பத்தாண்டுகளில் பள்ளிகளிலும் கல்லூரிகளிலும் இத்தகைய பாடங்களைச் சொல்லித் தருவதற்கான ஆசிரியர்களுக்கு கடும் பற்றாக்குறை இருக்கும். Butterfly effect. பொறியியல், பொறியியல் என்று இஷ்டத்துக்கு கல்லூரிகளைத் திறந்து வைத்து, சிக்குகிற மாணவர்களை எல்லாம் உள்ளே திணித்து, சரியான வேலை கிடைக்காமல் அவர்கள் திணறடிக்கப்பட்டு, எதிர்காலத்தைச் சீரழிப்பதோடு நில்லாமல் எதிர்வரும் சந்ததியினருக்கு பாடம் சொல்லித் தருகிற ஆசிரியர்களுக்குக் கூட பற்றாக்குறையை ஏற்படுத்தி மற்ற பாடங்களை பெரு மொத்தமாக அழித்துக் குழி தோண்டி மூடுகிறார்கள்.